b'\n_START_ARTICLE_\nDorotheos av Tyros (forfatter)\n_START_PARAGRAPH_\nDorotheos av Tyros er et navn som knyttes til et dokument, kalt Pseudo-Dorotheus, som fikk innflytelse innen tidlig kristen hagiografi og kirkehistorie._NEWLINE_Denne Dorotheos av Tyros var angevelig biskop av Tyros p\xc3\xa5 400-tallet. Skriftet som knyttes til hans navn best\xc3\xa5r av en prolog, fulgt av en katalog over  Jesu 70 disipler og apostler og en fortegnelse over biskoper i Konstantinopel, og s\xc3\xa5 en epilog med legender om bibelske personer. Dokumentet kalles Pseudo-Dorotheos, eller Synopsis de vita et morte prophetarum, apostolorum et discipulorum domini._NEWLINE_Den som st\xc3\xa5r bak, er imidlertid en n\xc3\xa5 ukjent bysantinsk forfatter sent p\xc3\xa5 700-tallet eller p\xc3\xa5 800-tallet som skjulte seg bak navnet Prokopios. Han benytter imidslertid navnet til en legendarisk biskop fra 400-tallet, Dorotheos, biskop av Tyros; dette for \xc3\xa5 gi sin tekst en sterkere autoritet. Hensikten med bispelisten var \xc3\xa5 styrke beleggene for at bispesetet i Byzantion/Konstantinopel skulle tilskrives apostelen Andreas. I virkeligheten har teksten intet med denne legend\xc3\xa6re biskop Dorotheos fra 400-tallet \xc3\xa5 gj\xc3\xb8re.'